**איך נעשה את הפרויקט שלנו? אישי או קבוצתי? (שעה)**

מטרות-
1. החניכים יקחו חלק פעיל בהחלטה הקבוצתית
2. החניכים יבחרו בצורה דמוקרטית מה ירצו ואיך ירצו
3. החניכים יחליטו האם הפרויקט הוא אישי או קבוצתי

מהלך-

1. סבב מה נשמע (10 דקות)

כל חניך ישתף מה שלומו ואיך עבר עליו היום.

1. חשיפת הנושא השנתי והפרוייקט (5 דקות)

הנושא השנתי שלנו הוא "משנים סטטוס". אנחנו נחשפים ולומדים על כוחה של קבוצה, חרם ובריונות לעומת פרגון, על הרשתות החברתיות וממה חשוב להיזהר או להימנע. בפרויקט שלנו, אנחנו צריכים לחשוב על פרויקט פרגון לכל פרט בקבוצה. ניתן לעשות כמה פרויקטים או פרויקט שיתן מקום לכל אחד ואחת. שאלות? חשוב לוודא שהנושא מובן, לענות על שאלות ולבסס את ההבנה.

1. סיעור מוחות קבוצתי (15 דקות)

נניח במרכז המעגל דף גדול שעליו כתוב "הפרויקט שלנו" ומסביב נכתוב את כל הרעיונות שיש לנו לפרויקט.

1. גיבוש רעיונות (15 דקות)

נחלק\ נבקש מהחניכים להתחלק לזוגות. כל זוג יבחר רעיון אחד מהרעיונות שכתבנו בשמש ויהיו להם עשר דקות לפתח את הרעיון שלהם. כל זוג יקבל דף וינסה לגבש תכנית עבודה עבור הפרויקט שבחרו.

1. הצגת הרעיונות והצבעה דמוקרטית (15 דקות)

כל זוג יציג בתורו את הרעיון שלהם, ולאחר מכן נקיים הצבעה דמוקרטית לבחירת הפרויקט הקבוצתי. נכתוב על לוח את כל האפשרויות. לכל חניך יש הצבעה אחת, החניכים יעצמו עיניים ויורידו את הראש ובכל פעם נקריא רעיון והם יוכלו להצביע לו (כל עוד נשארה להם הצבעה). כשתיגמר ההצבעה נחשוף בפני הקבוצה מי הרעיונות שקיבלו הכי הרבה קולות. חשוב להכין אותם מראש לא להיעלב\ להתבאס\ לכעוס אם הרעיון שלהם לא נבחר. זהו פרויקט קבוצתי ומשותף לכולנו.